प्रवचन सुनने गई वृद्धा के गले से सोने की चेन पार, थाने में दर्ज कराई रिपोर्ट
बिलासपुर | नूतन चौक में चिन्मयानंद बापू का प्रवचन सुनने गई वृद्धा के गले से किसी ने सोने की चेन पार कर दी। घटना सरकंडा थाना क्षेत्र की है। नूतन चौक में इन दिनों चिन्मयानंद बापू का प्रवचन चल रहा है। सुनने काफी संख्या में महिलाएं आ रही हैं। शुक्रवार को लोधीपारा निवासी भगवती देवी पति स्व. विश्वनाथ कोरी 67 वर्ष भी गई हुई थी। वह कथा सुनने में मग्न थी। इसी दौरान किसी ने उसके गले से सोने की चेन पार कर दी। कथा खत्म होने के बाद चोरी का पता चला। उसने घर आकर परिजनों को चोरी की जानकारी दी, इसके बाद थाने पहुंची और रिपोर्ट दर्ज कराई। पुलिस ने धारा 379 के तहत जुर्म दर्ज कर लिया है। चोर का पता नहीं चला है।
hin_Deva hin_Deva